I love you (gos)!

Jugos - il puntissimo da questa ediziun - simplamain in tema genial! Ussa ina giada abstrahà da quai che "Jugo" n'è forsa betg grad ina noziun ch’è politicamain correcta. Ma il tema ed ils Jugos insumma ma plaschan, gea, quai è uschè: Jau stun sin Jugos!
Sin quest mund che ma para actualmain populà be da Softis e da ovs loms, èn ils Jugos anc dretgs umens! Ed i po toch betg esser mo pura casualitad che gist in Jugo è l'onn passà daventà Mister Schweiz! Robert Ismajloyic!
Quai è lura anc in um! Ma insumma ma plascha quella tempra, il touch da Jugo, cun fatscha kantiga, postura musculusa e gronda, e chavels stgirs è simplamain in sex-appeal enorm, gea quel han ils Jugos! E lura anc lur nums, Ismajlovic, Jaklic, Abramovic.... mettai avant: Samantha Jonesic! Super, ni betg?
Ok, jau turn tuttina anc ina giada tar la political correctness, il pled Jugo e en sasez propi simplamain in vizi, e sch'ins enconuscha uschia numnads Jugos na san ins echt betg cumenzar insatge cun quel pled, perquai che nus savain, la ex Jugoslavia è eba ex, e sche nus vesain gia enormas differenzas be tranter Engiadinais e Sursilvans pertge avess lura Sloven avair insatge cuminaivel cun in Macedon? Eba, nagut. U bain quai, ch'ins numna halt a tuts dus Jugo.
... e halt, che tuts dus ma plaschan. Jau na m'interess halt tuttina betg tant per politica e cunfins e da quellas chaussas, jau m'interess en emprima lingia per ils umens, e là sai jau che ils Jugos, sche slovens, croats, bosniacs ni il serbs, tuts ma plaschan! Jau en mintga cas, jau stun sin Jugos!

7